Prezident Toshkent shahrida koronavirus kasalligiga qarshi kurash bo`yicha turli mutaxassislarni jalb qilish muhimligiga alohida e`tibor qaratdi

Prezident Shavkat Mirziyoev bugun Toshkent shahrida koronavirus pandemiyasiga qarshi kurashish bo`yicha olib borilayotgan sa`y-harakatlar hisobotini tingladi.
Davlatimiz rahbari pandemiya sharoitida poytaxtdagi sport majmualari negizida tashkil etilayotgan taqsimlash markazlari va yangi klinikalarni tibbiy xodimlar bilan ta`minlash, koronavirus bilan xastalangan shaxslarni samarali davolashga mamlakatimiz harbiylari, harbiy-tibbiy muassasalarning xizmatchilari va tibbiyot mutaxassislarini jalb qilish muhimligiga alohida e`tibor qaratdi. 
Jalb qilinayotgan tibbiyot xodimlarining smenadagi mehnatiga har kuni, o`z vaqtida haq to`lash, ularni zarur yakka tartibdagi himoya vositalari, oziq-ovqat va yotoq bilan ta`minlash zarurligi qayd etildi.